Diari Oficial de la Generalitat Valenciana


Sumari del DOGV 5718, del 06-03-2008 (2008/2833)

ORDE de 26 de febrer de 2008, de la Conselleria d'Educació, per la qual es convoquen tres beques d'especialització professional en promoció lingüística i traducció.
--------------------------------------------------------------------------------------------------------------------------------------------------------------------

### Dades del document

Número de DOGV
:   5718

Data del DOGV
:   06-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2833


Data del document
:   26-02-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * traducció
    * ajuda pública
    * suport econòmic
    * assignació per estudis
    * professió de la informació
    * lingüística

ORDE de 26 de febrer de 2008, de la Conselleria d'Educació, per la qual es convoquen tres beques d'especialització professional en promoció lingüística i traducció. [2008/2833]
La Generalitat, en el marc de la política dirigida a l'especialització de llicenciats universitaris i amb la finalitat de contribuir a la formació d'especialistes en promoció lingüística i traducció de llengües, especialment al valencià, convoca concurs públic per a la concessió de tres beques d'especialització professional, dins de l'àmbit de l'administració pública valenciana.
Per això, en virtut del que s'exposa i fent ús de les facultats que em conferix l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, l'article 28 de la Llei del Consell i l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques en relació amb el que s'establix en el vigent Reglament Orgànic i Funcional de la conselleria d'Educació, aprovat per mitjà del Decret 118/2007, de 27 de juliol, del Consell,
ORDENE
Primer
Convocar concurs públic per a la concessió de tres beques d'especialització professional en promoció lingüística i traducció de llengües, especialment al valencià, dos amb destinació a l'Àrea de Política Lingüística (perfil A) i una amb destinació a la Delegació de la Comunitat Valenciana a Brussel·les (perfil B), i aprovar les bases per les quals es regix esta convocatòria i el model d'instància, inclosos com a annex I i II, respectivament, d'esta orde.
Les beques estan destinades a llicenciats en Filologia o Traducció i Interpretació.
Segon
La dotació econòmica de les beques se sufragarà a càrrec del capítol IV, línia Formació en promoció lingüística, codi T6954000, del programa 422.50 dels pressupostos de la Generalitat per a l'any 2008. L'import global màxim destinat a estes ajudes és de 32.700 euros.
DISPOSICIÓ ADDICIONAL
Única
Donat el caràcter d'estes ajudes i que van dirigides a un col·lectiu que no exercix activitat econòmica, estes beques, per la mateixa naturalesa dels beneficiaris a qui van destinades, queden excloses de l'aplicació del principi d'incompatibilitat amb el Mercat Comú formulat en l'article 87 del Tractat, i no és, per tant, obligatòria la notificació a la Comissió Europea.
DISPOSICIONS FINALS
Primera
Es delega en la secretària autonòmica d'Educació la facultat de concedir les beques i se l'autoritza perquè, en l'àmbit de les seues competències, dicte les resolucions necessàries per al desplegament i execució de la present orde.
Segona
La present orde produirà efectes l'endemà de la publicació en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en el termini i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació, en el termini d'un mes des de l'endemà de seua publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
València, 26 de febrer de 2008
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria de tres beques d'especialització professional en promoció lingüística i traducció.
Primera. Objecte
Les beques tenen com a objecte l'especialització professional, en promoció lingüística i traducció, especialment al valencià, de llicenciats en Filologia o Traducció i Interpretació, a través de la realització de pràctiques en l'Àrea de Política Lingüística de la Secretaria Autonòmica d'Educació (perfil A) i en la Delegació de la Comunitat Valenciana a Brussel·les (perfil B).
Segona. Nombre de beques i requisits
Es convoquen un total de tres beques destinades a llicenciats en Filologia o Traducció i Interpretació.
Es requerirà el nivell superior de valencià expedit per la Junta Qualificadora de Coneixements de Valencià.
A més, per a la beca amb destinació a la Delegació de la Comunitat Valenciana a Brussel·les, es requerirà el coneixement dels idiomes anglés (aprovat del tercer curs d'escola oficial d'idiomes o First Certificate) i francés (aprovat del tercer curs d'escola oficial d'idiomes o Delf 1r grau), acreditat documentalment.
Tercera. Lloc de destinació dels beneficiaris de les beques
Els beneficiaris de les beques de perfil A duran a terme les pràctiques en l'Àrea de Política Lingüística de la Secretaria Autonòmica d'Educació a València i el beneficiari de la beca de perfil B durà a terme les pràctiques a la Delegació de la Comunitat Valenciana a Brussel·les.
Quarta. Dotació, duració i pagament de les beques
Les beques de perfil A estan dotades amb 1.000 euros bruts mensuals cada una, amb un import total màxim de 9.000 euros cada una per a l'any 2008, i el seu import, aplicades les retencions legals, s'abonarà mensualment, amb certificació prèvia del tutor de docència.
La beca de perfil B està dotada amb 1.300 euros bruts mensuals, amb un import total màxim d'11.700 euros per a l'any 2008, i el seu import, aplicades les retencions legals, s'abonarà mensualment, amb certificació prèvia del tutor de docència.
En el cas que, al parer del tutor de docència i amb l'autorització prèvia de la secretària autonòmica d'Educació, fóra convenient per a completar la formació del becari la seua assistència a reunions, jornades, conferències, cursos o qualsevol altra activitat relacionada amb l'objecte d'esta, i l'assistència implicara un desplaçament, es preveu la percepció pel becari d'una borsa de viatge en compensació per les despeses de desplaçament, estada i manutenció, l'import de la qual es determinarà, a l'únic efecte de la quantificació, tenint en consideració els criteris establits en el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris. L'import màxim de la borsa de viatge serà de 3.000 euros.
Les beques es finançaran a càrrec del capítol IV, línia T6954, del programa 422.50 de l'exercici 2008. A càrrec d'esta mateixa línia se sufragarà la borsa de viatge.
El període de duració de les beques serà de 12 mesos, comprendrà des de la data que s'indique en la resolució d'adjudicació, que serà objecte de publicació en el Diari Oficial de la Comunitat Valenciana, i finalitzarà el 31 de desembre de l'any 2008. No obstant això, els becaris podran completar el període màxim de 12 mesos fins que s'incorporen els becaris de la convocatòria de l'any següent i sempre que existisca dotació en la línia pressupostària corresponent en els pressupostos de la Generalitat de 2009.
Els becaris s'incorporaran com a tals a l'Àrea de Política Lingüística o a la Delegació de la Comunitat Valenciana a Brussel·les en la data indicada en la resolució de concessió, i la no-incorporació injustificada en el dit termini s'interpretarà com a renúncia a la beca concedida.
La secretària autonòmica d'Educació designarà a cada becari un tutor de docència, que elaborarà un informe sobre el seguiment de les activitats del becari.
Quinta. Termini de presentació de sol·licituds
El termini de presentació de les sol·licituds serà de 20 dies hàbils, comptats a partir de l'endemà de la publicació de la convocatòria en el Diari Oficial de la Comunitat Valenciana. Si el termini acaba en dia inhàbil, s'entendrà prorrogat fins al primer dia hàbil següent. Si la sol·licitud d'iniciació no reunix els requisits exigits o la documentació presentada és incompleta, es requerirà l'interessat perquè, en un termini de deu dies, esmene la falta o adjunte els documents preceptius, i se li indicarà que, si no ho fa així, es considerarà que ha desistit de la seua petició, després de la resolució que haurà de ser dictada en els termes previstos en l'article 42 de la Llei de Règim Jurídic de les Administracions Públiques i del Procediment Administratiu Comú
Sexta. Formalització de sol·licituds
Per a fer la sol·licitud caldrà omplir una instància seguint el model de l'annex II de la present orde. El model de sol·licitud estarà disponible en la pàgina web www.edu.gva.es/polin.
Les sol·licituds es podran presentar en el Registre General de la conselleria d'Educació, en les corresponents direccions territorials d'Alacant, Castelló i València, o utilitzant qualsevol dels mitjans establits en l'article 38 de la Llei de Règim Jurídic de les Administracions Públiques i del Procediment Administratiu Comú. Si la sol·licitud es presenta en una oficina de correus, s'ha de fer en sobre obert perquè la instància siga datada i segellada abans de ser certificada, i, en qualsevol cas, d'acord amb els requisits establits en l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals, en el desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Els sol·licitants hauran d'aportar la documentació següent:
- Fotocòpia del DNI.
- Currículum, on es facen constar les dades personals, la data i el lloc de naixement, domicili actual i telèfon de contacte.
- Expedient acadèmic.
- Declaració jurada de no tindre cap relació laboral remunerada ni disfrutar d'una altra beca de característiques similars.
- Acreditació d'estar al corrent en les obligacions tributàries tant estatals com autonòmiques i amb la Seguretat Social, de conformitat amb l'article 22 del Reglament de la Llei General de Subvencions.
Quan no s'estiga obligat a presentar les declaracions o documents a què es referix el paràgraf anterior, s'acreditarà esta circumstància per mitjà d'una declaració responsable.
Segons consta en la sol·licitud que figura en l'annex II, els sol·licitants poden autoritzar la conselleria d'Educació a obtindre de forma telemàtica les dades pertinents que estiguen en poder de la Tresoreria General de la Seguretat Social, de l'Agència Estatal de l'administració Tributària i de la conselleria d'Economia, Hisenda i Ocupació.
- Qualsevol document que acredite la possessió de títols oficials o mèrits investigadors o professionals que es vullguen al·legar.
- Manteniment de tercers (annex III).
Tota la documentació s'ha de presentar en documents originals o fotocòpies degudament compulsades. La documentació que no complisca estos requisits no serà tinguda en compte a l'hora de valorar l'expedient personal del sol·licitant.
Sèptima. Mèrits preferents i valoració
Els mèrits es valoraran d'acord amb el barem següent:
Beques perfil A:
- Expedient acadèmic: fins a 4 punts.
- Estudis de postgrau: fins a 3 punts.
Es valoraran els cursos realitzats pels interessats relacionats amb les tasques a realitzar:
a) De 200 o més hores: 3 punts.
b) De 100 o més hores: 2 punts.
c) De 75 o més hores: 1,5 punts.
d) De 50 o més hores: 1 punt.
e) De 25 o més hores: 0,5 punts.
f) De 15 o més hores: 0,2 punts.
- Experiència: fins a 2 punts.
Es valoraran les tasques, tant remunerades com no, en àmbits o amb funcions relacionades amb la traducció o la promoció lingüística.
- Idiomes: fins a 4 punts.
Certificat elemental de qualsevol idioma diferent al valencià: 0,5 punt.
Certificat d'aptitud de qualsevol idioma diferent al valencià: 1 punt.
- Valencià, certificats expedits per la Junta Qualificadora de Coneixements de Valencià: fins a 2 punts.
Certificat de correcció de textos: 1 punt.
Certificat de llenguatge als mitjans de comunicació: 0,5 punts.
Certificat de llenguatge administratiu: 0,5 punts.
Beca perfil B:
- Expedient acadèmic: fins a 4 punts.
- Estudis de postgrau: fins a 3 punts.
Es valoraran els cursos realitzats pels interessats relacionats amb les tasques a realitzar:
a) De 200 o més hores: 3 punts.
b) De 100 o més hores: 2 punts.
c) De 75 o més hores: 1,5 punts.
d) De 50 o més hores: 1 punt.
e) De 25 o més hores: 0,5 punts.
f) De 15 o més hores: 0,2 punts.
- Experiència: fins a 2 punts.
Es valoraran les tasques, tant remunerades com no, en àmbits o amb funcions relacionades amb la traducció o la promoció lingüística.
- Idiomes: fins a 4 punts.
a) Idiomes de treball de la Unió Europea: fins a 2 punts.
Anglés: certificat d'aptitud d'escola oficial d'idiomes o Certificate en Advanced English (1 punt).
Francés: certificat d'aptitud d'escola oficial d'idiomes o Delf 2n grau, Dalf: (1 punt).
b) Altres idiomes: fins a 2 punts
Certificat elemental de qualsevol idioma diferent al valencià i als idiomes de treball de la Unió Europea: 0,5 punts.
Certificat d'aptitud de qualsevol idioma diferent al valencià i als idiomes de treball de la Unió Europea: 1 punt.
- Valencià, certificats expedits per la Junta Qualificadora de Coneixements de Valencià: fins a 2 punts.
Certificat de correcció de textos: 1 punt.
Certificat de llenguatge als mitjans de comunicació: 0,5 punts.
Certificat de llenguatge administratiu: 0,5 punts.
Els sol·licitants hauran de posseir els requisits i les condicions que s'assenyalen en esta convocatòria en acabar el termini de presentació de sol·licituds. Els mèrits que s'adduïsquen hauran de ser acreditats, per mitjà de les còpies compulsades corresponents, en el moment de presentació de sol·licituds.
Octava. Comissió avaluadora
Per a l'examen de les sol·licituds de les beques es constituirà una comissió avaluadora, que estarà formada per:
President:
El cap de l'Àrea de Política Lingüística de la Secretaria Autonòmica d'Educació
Vocals:
El cap del Servici d'Ús Oficial i Acreditació de Coneixements de Valencià.
El cap del Servici d'Assessorament Lingüístic i Traducció.
El cap de la Secció de Dinamització Lingüística.
Secretària, amb veu i vot:
La tècnica jurídica de l'Àrea de Política Lingüística.
Els membres de la comissió podran ser assessorats pel personal tècnic o professional que es considere necessari, que hi podrà assistir amb veu, però sense vot. Es reserva a la comissió avaluadora la facultat de deixar deserta l'adjudicació de les beques convocades i la d'interpretar el contingut d'estes bases.
El funcionament de la comissió haurà d'adaptar-se a allò que establix esta convocatòria i, de manera subsidiària, a les regles que conté el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb l'article 6.1 del Decret 108/1992, de 6 de juliol, del Govern Valencià, pel qual es regula la concessió de beques.
Novena. Procés de selecció
La comissió avaluadora a què es fa referència en la base anterior avaluarà els mèrits aportats per cada sol·licitant (fase primera), i prendrà en consideració únicament els que estiguen acreditats documentalment, d'acord amb el barem establit en la base setena.
Una vegada efectuada la valoració, la comissió avaluadora convocarà els aspirants amb millor puntuació per a la realització d'una prova escrita i una entrevista a fi de comprovar el coneixement dels aspirants.
La prova escrita i l'entrevista (fase segona) es valoraran conjuntament amb un màxim de 4 punts. La data de la prova escrita i l'entrevista es farà pública per mitjà d'un anunci en el tauler d'anuncis de l'Àrea de Política Lingüística de la conselleria d'Educació (av. Campanar, 32, 46912 València) i en la pàgina web de l'Àrea de Política Lingüística (www.edu.gva.es/polin), a partir del quart dia natural següent a la finalització del termini de presentació de sol·licituds. La prova escrita consistirà en una traducció del valencià al castellà i una altra del castellà al valencià d'un text de llenguatge administratiu, tant per al perfil A com per al B. Els aspirants a la beca de perfil B realitzaran una altra traducció del valencià a una de les llengües de treball de la Comissió Europea, anglés o francés, i d'una altra d'una d'estes llengües al valencià; els aspirants podran triar quina de les dos llengües volen usar.
Sumats els punts obtinguts en la fase primera i segona, se seleccionaran els candidats per orde de puntuació i s'exposarà la llista en el tauler esmentat durant 10 dies, per a la fase d'al·legacions.
Una vegada finalitzat el procés selectiu, la comissió avaluadora elaborarà una proposta de concessió de beques en el termini de quinze dies. Esta contindrà els beneficiaris i la borsa de reserva dels aspirants que no resulten adjudicataris, ordenats d'acord amb la puntuació obtinguda, per a cobrir les vacants que puguen sorgir durant el període de realització de les beques.
Desena. Concessió
Les beques seran adjudicades per mitjà de resolució de la secretària autonòmica d'Educació, a la vista de la proposta de la comissió avaluadora, en el termini màxim de quatre mesos a partir de l'endemà de la publicació d'esta convocatòria en el Diari Oficial de la Comunitat Valenciana.
La falta de resolució adjudicadora de les beques dins del termini establit anteriorment produirà l'efecte de la desestimació presumpta de les sol·licituds presentades, en els termes prevists en l'article 44 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
La resolució de concessió es publicarà en el Diari Oficial de la Comunitat Valenciana.
Condicions generals:
1. Seran excloses les sol·licituds dels aspirants que tinguen una relació laboral remunerada.
2. Estes beques són incompatibles amb altres que es puguen concedir per a la mateixa activitat o per a una activitat semblant.
3. Els beneficiaris no hauran d'incórrer en cap de les circumstàncies recollides en l'article 13 de la Llei 38/2003, General de Subvencions.
4. No podran ser beneficiaris els sol·licitants que no es troben, a la finalització del termini de presentació de la sol·licitud, al corrent de les obligacions tributàries i de la Seguretat Social.
Onzena. Obligacions, drets, incidències i tutoria dels beneficiaris de les beques
1. Obligacions i drets dels becaris
Són obligacions dels beneficiaris d'estes beques les enumerades en l'article 14 de la Llei 38/2003, General de Subvencions, en tot allò que siguen aplicables.
Les beques objecte de la present convocatòria són incompatibles amb la realització de qualsevol altra beca per a la mateixa activitat o per a una activitat semblant, i amb qualsevol activitat laboral semblant o que impedisca el compliment de les obligacions com a becari.
Els beneficiaris de les beques hauran d'aportar igualment, després de l'atorgament de la beca, els certificats corresponents que acrediten que disposen de cobertura sanitària.
La condició de becari no genera cap relació laboral o administrativa amb la Generalitat.
De conformitat amb les disposicions de l'article 8.1, del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat, funcionari o laboral, quedarà en la situació administrativa en què siga procedent ser declarat, d'acord amb la normativa de funció pública; en situació de llicència retribuïda percebrà les retribucions bàsiques i l'ajuda familiar.
2. Tutoria
El tutor del becari ordenarà les activitats de formació d'este i organitzarà el temps de dedicació a les dites activitats, que serà de 35 hores setmanals.
Finalitzat el temps de realització de la beca, i amb un informe previ d'assistència, aprofitament i aptitud del tutor, s'estendrà el certificat corresponent.
3. Incidències
La secretària autonòmica d'Educació resoldrà les incidències que es produïsquen durant el període de realització de cada beca i podrà deixar-la sense efecte, amb audiència prèvia a la persona interessada, en els casos següents:
a) Incompliment injustificat de les seues obligacions.
b) No-realització de l'activitat que va motivar-ne la concessió.
c) Pèrdua dels requisits exigits en esta convocatòria.
Dotzena. Borsa de reserva i substitucions
La comissió avaluadora elaborarà una borsa de reserva per a cobrir les renúncies o abandonaments. Així mateix, esta comissió, per mitjà d'una resolució de la secretària autonòmica d'Educació, a proposta de l'Àrea de Política Lingüística, procedirà a cobrir les vacants que puguen produir-se en l'orde establit en la borsa de reserva.
Tretzena. Causes de reintegrament de l'import de la beca
Els becaris hauran de reintegrar a la Generalitat l'import de la beca si incorren en alguna de les causes previstes en l'article 37 de la Llei 38/2003 de 17 de novembre, General de Subvencions.